Et «tõrjutud mälestuste» teooria juured ulatuvad Freudini, siis sattus  temagi säärase väärpraktika kriitikute tule alla, ehkki Freud ise ei oleks niisugust vulgaarpsühhoanalüüsi heaks kiitnud. Ja kogu see temaatika näib olevat ennekõike spetsiifiliselt Ameerika probleem, kus psühhoanalüüs nautis sõjajärgsel aastakümnel pretsedenditut institutsionaalset ja kultuurilist mõjuvõimu.